2026 m. sausio–liepos mėn. Lietuvoje mažėjo galvijų skerdimai, o galvijų supirkimo kaina didėjo
Analizuojamu laikotarpiu Lietuvos įmonėse buvo paskersta 73,374 tūkst. galvijų ir pagaminta 21,354 tūkst. t galvijienos skerdenų – tai atitinkamai 5,80 proc. ir 4,65 proc. mažiau nei 2025 m. sausio–liepos mėn. Daugiausia buvo paskersta karvių – 48,93 proc., buliukų nuo 12 iki 24 mėn. amžiaus – 21,16 proc. ir telyčių – 15,91 proc. nuo visų paskerstų galvijų skaičiaus. Jaučių skerdimai sudarė 0,07 proc., jaunų galvijų prieauglis nuo 8 mėn. iki 12 mėn. – 2,25 proc., o veršelių iki 8 mėn. amžiaus – 3,96 proc., nuo visų paskerstų galvijų skaičiaus. 2026 m. sausio–liepos mėn., lyginant su 2025 m. tuo pačiu laikotarpiu, padidėjo tik jaunų galvijų prieauglio (9,28 proc.) ir karvių (2,34 proc.) skerdimai, visų kitų grupių galvijų skerdimai mažėjo.

Analizuojamu laikotarpiu Lietuvoje vidutinė supirktų galvijų gyvojo svorio kaina* sudarė 274,72 EUR/100 kg ir buvo 10,24 proc. didesnė nei 2025 m. tuo pačiu laikotarpiu.
2026 m. sausio–liepos mėn. Lietuvos skerdyklose vidutinė galvijų supirkimo kaina pagal skerdenų masę ir kokybę padidėjo 7,02 proc., iki 554,21 EUR/100 kg. Šalies skerdyklose pagal SEUROP skerdenų klasifikavimo skalę iš viso buvo suklasifikuota 65,947 tūkst. galvijų skerdenų – 5,61 proc. mažiau nei 2025 m. analogišku laikotarpiu.

2026 m. sausio–liepos mėn. Lietuvos skerdyklose buvo paskersti 223 arkliai – 6,30 proc. mažiau nei 2025 m. tuo pačiu laikotarpiu. Visi jie Lietuvos skerdyklose buvo paskersti grąžintinais pagrindais.
* vidutinė kaina apskaičiuota svertiniu būdu, įskaitant įmonių ir ūkių supirktų galvijų, skerdžiamų pagal paslaugą kitoje skerdykloje, vertę.

